
A  TEMPORIBUS  clarissimi  viri  Joannis  Hunter 
varia  indicia  Luis  Venereae,  eorumque  idonea  cu¬ 
ratio,  tam  bene  descripta  sunt  multis  optimisque 
scriptoribus,  ut,  ante  paucos  proximos  annos,  nul¬ 
lus  locus  esse  videretur,  aut  ulterioris  disputatio¬ 
nis,  aut  artis  incrementi :  veruntamen  nullus  alius 
morbus  fortasse  existit,  cujus  signa  majorem  con¬ 
troversiam  inter  Medicos,  majorem  ve  solicitudi- 
nem  aegris,  etiamnum  movent.  Multum  vero  liu- 

jus  dubitationis  seiuper  mihi  visum  est  ex  solita 
illa  Luis  Venereae  divisione  in  Syphilidem  atque 
Pseudo-sy])hilidem  ortum  fuisse  ;  multum  quoque 
ex  acceptissima  illa  sententia  hunc  morbum  ad 

I 

nos  peregre  pervenisse,  eundemque  certum  defi- 
nitumque  cursum,  nisi  remediis  impeditur,  sem- 
per  tenere.  In  sequentibus  paucis  paginis,  osten¬ 
dere  conabor,  primum,  supradictam  divisionem 
morbi  inutilem  esse ;  deinde  quaedam  proponere, 
unde  colligere  fortasse  licebit  Luem  Veneream 
sponte  et  nasci  et  decedere  posse. 


DE  SYPHILIDIS  IN  SPECIES  DIVISIONE. 

Mala  quae  ex  coitu  oriuntur  commode  divisa 
sunt  in  priora  et  posteriora.  Ex  his  priora  in  ali¬ 
qua  parte  genitalium  se  ostendunt,  in  viris  plerum¬ 
que  in  glande  penis  aut  praeputio  ;  posteriora  au¬ 
tem  citius  tardiusve  in  faucibus  cuteve  aut  ossibus. 

At  mala  priora  plurimum  inter  se,  et  natura  et 
modo,*  diversa  sunt :  interdum  enim  simplex  abra¬ 
sio  cutis  est  ;  interdum  ujcus  vere  syphiliticum. 

vel,  quod  pejiis  est,  etiam  phagedaenicum.  Haec 
ulcera  saepe  sponte  sanata  sunt,  vel  admotis  solum 
medicamentis  localibus,  neque  secuta  sunt  ulla 
mala  posteriora  5  ideo,  ut  dictum  est,  quia  vene¬ 
num  aut  in  corpus  non  absorptum  fuit,  aut  non 
fuit  vere  syphiliticum. 

Veruntamen  mala  posteriora  saepe  oriuntur,  sic 
tamen  ut  non  eo  graviora  leniorave  sint,  quo  prio¬ 
ra  magis  minusve  infestarunt  ;  quin  etiam  nascun¬ 
tur  non  raro  ubi  haec  omnino  non  se  ostenderunt, 
aut  certe  non  sunt  animadversa.  Atque  haec  pos¬ 
teriora  mala  quoque  nonnunquam  sponte  decesse¬ 
runt  ;  multaque  credibilia  exempla  narrantur,  in 
quibus  discussa  fuerunt  remediis  quae  hucusque  ex 
toto  inania  habita  sunt. 

Loquor  nunc  de  iis  medicamentis  quse  adversus 
Luem  Veneream  adhibita  subinde  fuerunt,  ante¬ 
quam  Chirurgi  Militares  hunc  morbum  remediis  lo¬ 
calibus  victuque  tenui  et  quiete"  curare  coeperunt. 
Ex  bis  Acidum  Nitricum,  ante  annos  circiter  vigin- 
ti  et  quinque,  majorem  laudem  sibi  in  hoc  morbo 
discutiendo  comparavit,  quam  aliud  ullum  reme¬ 
dium,  praeter  Hydrargyrum,  idque  ex  testimoniis 

maxime  idoneis  :  ita  tamen  invaluerat  opinio  Luem 
Veneream  certum  suum  cursum  semper  tenere,  nisi 
Hydrargyro  solo  impediretur,  ut  protinus  nega¬ 
tum  sit  ea  exempla,  quas  citra  hoc  medicamentum 
sanata  sunt,  (ut  de  prioribus  malis  jam  dixi,)  vere 
Syphilitica  fuisse. 

Confitendum  tamen  est  Venenum  Syphiliticum 
etiam  hodie  interdum  pessimam  suam  formam  in¬ 
duere,  atque  ita  respondere  gravissimis  historiis 
quas  de  ejus  stragibus  Scriptores  vetustiores  tra¬ 
diderunt,  neque  impediri,  vel  Hydrargyro,  vel 
aliis  remediis,  donec  hominem  misere  consumpse¬ 
rit. 

Constat  igitur,  ex  iis  quag  jam  dicta  sunt,  hoc 
venenum,  aut  vehementer  in  natura  sua  diversum 
esse,  aut  certis  proprietatibus  corporum,  in  quae 
conjectum  est,  plurimum  mutari.  Igitur  ex  re- 
centissimis  optimisque  Scriptoribus  quidam  existi¬ 
marunt  plurima  genera  hujus  veneni  esse ;  quo¬ 
rum  singula  propria  ulcera  in  genitalibus  partibus 
movent,  propriaque  mala  posteriora,  ubi  in  corpus 
absorpta  sunt,  (siquidem  omnia  absorberi  possunt,) 
pariter  excitant. 

Ex  hac  opinione,  ergo,  Lues  Venerea  in  duas 
species,  Sy]3hilidem  nempe  et  Pseudo-syphilidem, 
non  ita  pridem  divisa  est.  Harum  prior  distingui¬ 
tur,  ut  docent,  eo  quod  certum  cursum  perpetuo 
tenet,  ^quodque,  uti  procedit,  magis  magisque  in¬ 
gravescit,  neque  ulli  remedio,  praeter  Hydrargy- 
rum,  cedit  ;  posterior  autem,  ut,  aut  sua  sponte, 
aut  aliis  medicamentis  saepe  solvitur,  ita  Hydrar- 
gyro  plerumque  intenditur.  Itaque  Cl.  Aber- 
NETHY,  optime  de  Arte  Medica  plurimis  nomini¬ 
bus  meritus.  Syphilidem  ita  definit,  ut  dicat,  “  The 
“  constitutional  symptoms  of  Syphilis  are  general- 
“  ly  progressive,  and  never  disappear  unless  medi- 
“  cine  be  employed  ad  hoc,  “  they  are  general- 
“  ly  relieved  under  an  adequate  effect  of  mercury 
“  on  the  constitution.” 

Quod  pertinet  vero  ad  supradictam  divisionem 
Syphilidis,  siqua  signa  essent  per  quae  altera  spe¬ 
cies  ab  altera  discerni  posset,  praeter  morbi  progres¬ 
sum  atque  inutilitatem  omnium  remediorum  praeter 
Hydrargyrum,  (quibus  solis  Medici  in  diagnosi 
sua  hucusque  usi  fuisse  mihi  videntur,)  nemo  du¬ 
bitare  posset,  quin  haec  divisio  utilissima  esset.  At 


6 


DE  SYPHILIDE. 


vero  nulla  talia  existunt  ;  easque  i])sas  notas,  qua^ 
propositae  sunt,  saepe  fallaces  esse  ostendunt  fre¬ 
quentes  curationes  omnium  formarum  Syphilidis, 
a  Chirurgis  Militaribus  *,  sine  Hydrargyro,  multa¬ 
que  alia  postea  dicenda  :  quinetiam  prior  e)L  pro¬ 
positis  notis  non  magis  in  Lue  Venerea,  quam  in 
omnibus  aliis  pestiferis  morbis,  respondet ;  atque 
])osterior  ita  non  perpetua  est,  ut  saepe  Hydrargy- 
rum  ipsum,  propter  certas  hominis  proprietates, 
aut  dari  non  potest,  aut,  si  datur,  morbum  non  dis¬ 
cutit. 

Quinimo  vir  clarissimus  Abernethy  ipse,  qui 
hanc  divisionem  morbi  in  Syphilidem  atque  Pseu- 
do-syphilidem  maxime  sequitur,  negat  ullum  pro¬ 
prium  signum  existere,  cui  confidere  possumus  in 
diagnosi  facienda  :  ut  manifestum  sit  hoc  discri¬ 
men  factum  fuisse,  ideo  solum  ut  mala  quae  sana¬ 
bilia  sunt  citra  Hydrargyrum,  ab  iis  disjungantur 
quae  Hydrargyrum  utique  postulant ;  neque  Sy¬ 
philidem  a  Pseudo-syphilide  discerni  posse, , donec 
hoc  medicamentum  adhibitum  est,  effectusque  ejus 


*  Ferguson,  Rose,  Hennen,  Dease,  Thomson,  &c. 

observati.  Idem  scriptor,  ubi  de  posteriore  malo 
loquitur,  haec  dicit  :  “  The  fictitious  disease  in  ap- 
“  pearance  so  exactly  resembles  Syphilis,  that  no 
“  observation,  however  acute,  seems  to  be  capable 
‘‘  of  deciding  on  its  nature.”  Nihilominus  alte- 
'  rum  ab  altero  distinguere  conatur  ;  sic  tamen  ut 
evidens  sit,  solum  indicium  cui  credit,  effectum 
Hydrargyri  semper  esse.  Quod  si  hoc  medica¬ 
mentum  tutum  atque  efficax  utique  esset,  talis  mo¬ 
dus  discernendi  fortasse  concedendus  foret ;  cum 
vero  interdum,  atque  adeo  saepe,  vehementer  per¬ 
niciosum  sit,  fieri  non  potest  quin,  ut  longam  du¬ 
bitationem  medico,  ita  summos  parum  que  necessa¬ 
rios  cruciatus  aegro  saepe  afferat. 

Quoniam  igitur  videmus  virum  summae  existi¬ 
mationis,  summaeque  in  morbis  venereis  expe¬ 
rientiae,  confitentem  se  nescire  ullum  certum  mo¬ 
dum  inter  Syphilidem  atque  Pseudo-syphilidem 
distinguendi,  praeter  effectus  Hydrargyri,  quod  ip¬ 
sum  saepe  fallit,  semperque  periculosum  est,  neque 
raro  hominem  in  discrimen  vitae  ipsius  adducit ; 
concedendum,  credo,  utique  erit  hanc  divisionem 

a  rerum  natura  alienam  esse,  neque  talem  esse,  ut 
in  medicina  ullo  modo  prosit. 

Praeterea,  multi  alii  morbi  sunt,  ex  propriis  con¬ 
tagiis  orti,  quorum  signa  non  minus  quam  Luis 
Venereae  variis  hominibus  diversa  sunt  ;  nemo  ta¬ 
men  dubitat  quin  contagium  unde  proficiscuntur 
idem  sit.  Quid  enim  magis  diversum  esse  potest 
quam  Variolae  Discretae  signa  a  Confluentis,  aut 
Scarlatinae  Gravis  a  Mitis  ?  Novimus  autem  haec 
discrimina,  non  ex  ulla  differentia  in  ipso  contagio, 
sed  ex  certis  proprietatibus  in  corporibus  eorum  in 
quibus  conjectum  est,  oriri,  quamvis  hae  proprie¬ 
tates  saepe  tam  subtiles  sunt,  ut  deprehendi  nullo 
modo  possint.  Veruntamen,  etsi  interdum  res  ita 
se  habet,  tamen  causae  istae  praedisponentes  (uti 
vocantur)  saepe  non  tam  obscurae  sunt,  quin  pro¬ 
pria  forma  morbi  iis  sine  ulla  dubitatione  referri 
possit.  Etenim  ardens  illa  corporis  conditio,  quae 
vulgo  Diathesis  Phlogistica  appellatur,  quaeque 
maxime  ex  potionibus  nimis  frequentibus  et  co¬ 
piosis  humorum  ardentium  proficiscitur,  non  moda 
reddit  hominem  huic  contagio  magis  opportunum, 
verum  etiam,  si  accedit  morbus,  hunc  multo  gra- 

viorem  atque  pertinaciorem  facit ;  atque  ita,  dum 
in  nave  medicinam  feci,  ubi  multo  facilius  quam 
in  aliis  locis  accessionem  morbi  ejusdemque  pro¬ 
cessum  observare  licet,  vidi  saepe  quam  diversi 
fuerint  ejusdem  contagii  effectus,  prout  alios  aliosve 
affecerit. 

Bene  quoque  cognitum  est,  quantum  strumo¬ 
sus  habitus  corporis  alios  morbos  mutet ;  et  quam¬ 
vis  hic  saepe  difficilis  est  deprehensu,  tamen  ubi 
signa  ejus  manifestiora  sunt,  (atque  interdum  tam 
sunt  manifesta  ut  falli  vix  possimus,)  constat  inter 
omnes  de  morbis  venereis  Scriptores,  Luem  Ve¬ 
neream  sic  multo  graviorem  reddi ;  id  quod  qui¬ 
dem  expectandum  fuit,  siquidem  bi  duo  morbi 
magnam  similitudinem  inter  se  habere  videntur. 
Igitur  in  paucis  iis  exemplis,  ubi  Luem  Veneream 
in  morte  terminari  vidi,  hic  habitus  corporis  evi- 
dentissimus  fuit ;  quamvis  dubium  mihi  fuit,  an 
graves  isti  effectus  magis  morbo,  an  Hydrargyro, 
quo  homines  impleti  erant,  tribuendi  essent. 
Quando  enim  Hydrargyrum  adversus  Luem  Ve- 

f 

neream  non  valet,  videtur  movere  certam  irrita¬ 
tionem  corporis,  qua  priora  mala  mutantur  qui- 

dem,  sed  nullo  modo  tolerabiliora  redduntur,  quin- 
etiam  ssepe  tanto  graviora,  ut  hominem  miserrime 
consumant.  Haec  conditio  corporis  vocata  est 
Scriptoribus  magnae  existimationis  atque  experien¬ 
tiae,  Hydrargyria,  sive  Erythismus  Mercurialis  ; 
videturque  quodammodo  similis  esse  Pseudo-syplii- 
lidi  ab  aliis  sic  appellatae.  Occurrit  maxime  in  iis 
qui  jam  magnam  copiam  Hydrargyri  assumpse¬ 
runt  ;  primaque  pars  curationis  est  hoc  remedium 
ex  toto  praecidere. 


DE  SYPHILIDIS  ORIGINE. 

Vulgaris  opinio  est  hunc  morbum  ex  Ame¬ 
rica  nobis  primum  allatum  fuisse  ;  et  verum  qui¬ 
dem  est  quod,  paulo  postquam  Columbi  socii 
inde  domum  redierant.  Lues  Venerea  Scriptorum 
Medicorum  curam  studiumque  sibi  multum  vindi¬ 
cavit,  tumque  demum  ex  coitu  impuro  oriri  exis¬ 
timata  est.  Veruntamen  nullum  firmum  testimo¬ 
nium  habere  mihi  videmur  hunc  morbum  ita  ortum 
fuisse  ;  quamvis,  ciim  maxime  saevire  videretur, 

tum  cum  animi  hominum  novae  orbis  monstrorum 
pleni  erant,  non  absimile  fuit  fore  ut  Lues  Vene¬ 
rea  quoque  inter  haec  monstra  enumeraretur.  “  No- 
“  vumque  mali  genus,  inauditum,  invisum,  incog- 
“  nitum,  ignotum  plerisque  existimaretur. 
Apud  Cornelium  Celsum  t  plurima  mala  descri¬ 
buntur  genitalium  partium,  quae,  hodie  si  occurre¬ 
rent,  nemo  dubitaret  ad  Luem  Veneream  proti¬ 
nus  referre  ;  quoniam  vero  ab  illo  viro  non  dicun¬ 
tur  ex  impuro  coitu  oriri,  huic  morbo  respondere 
non  vulgo  creduntur.  Et  quidem,  postquam  se¬ 
mel  constitutum  fuit  Luem  Veneream  peregre 
nobis  pervenisse,  caetera  omnia  paene  neglecta  fue¬ 
runt  ;  omnesque  causae  vulgares,  quae  aut  excitare 
morbum,  aut  mutare  naturam  ejus  potuerunt,  ex 
toto  praetermissae  sunt. 

Non  tamen  negari  potest,  quin  organa  genitalia 
pariter  obnoxia  sint  variis  malis,  quam  reliquae 
partes  corporis ;  quinetiam,  ex  propria  eorum  struc¬ 
tura  et  functionibus  injuriis  magis  patere  videntur, 
magisque  facile  inflammari  :  neque  absimile  est 


*  Astrue  de  Morb.  Ven. 
f  Lib.  ii.  c.  8. — Lib.  vi.  c.  18.  &c. 

ex  hac  inflammatione  certum  venenum  generari, 
quod,  absorptum  in  corpus,  certa  posteriora  mala 
movet ;  id  quod  accidit  in  aliis  quoque  partibus, 
in  quibus  singulis  propria  quaedam  mala,  et  priora 
et  posteriora,  simili  modo  moveri  solent.  Quod 
si  organorum  genitalium  structura  atque  functiones 
bene  considerantur,  omniaque  quae  aut  antecedere 

I 

aut  comitari  Luis  Venereae  originem  consuerunt ; 

mirum  videbitur,  non  quidem  tam  saepe  homines 

hujusmodi  malis  vexari,  sed  eadem  non  multo 

% 

saepius  occurrere.  Satis  constat  Luem  Veneream 
tum  praecipue  nasci  cum  homo  ebrietate  jam  labo¬ 
rat,  idque  maxime  nautis  atque  militibus  ;  atque 
ita  nulli  alii  homines  tam  saepe  quam  isti  his  malis 
conflictantur.  Quantum  vero  conferat  ebrietas, 
ad  movendum  majorem  etiam  irritabilitatem,  in 
partibus  jam  satis  superque  irritabilibus  et  nudis, 
abunde  manifestum  est ;  quamque  facile  sic  abra¬ 
dantur  aliterve  laedantur  aeque  patet.  Saepe  igitur 

# 

fraenum  praeputii  in  tali  coitu  rumpitur  ;  et  hoc 
ubi  bt,  siquando  ulla  corrupta  materia  laesae  parti 
admovetur,  ex  conditione  partium  protinus  absor¬ 
betur. 

Ex  his,  igitur,  miiltisque  aliis  quae  iii  historia 
Luis  Venereae  occurrunt,  colligere  forsan  licet, 
hunc  morbum  sponte  oriri  posse  ;  ab  aliisque  ad 
alios  transmitti,  quamvis  peregre  nobis  non  vene¬ 
rit  ;  atque  ita  verisimile  est  eundem  omnibus  tem¬ 
poribus  omnibusque  regionibus  cognitum  fuisse, 
etiamsi  formam  vehementer  diversam  in  aliis  aliis¬ 
que  sumpserit,  (veluti  alii  morbi  contagiosi,)  pro 
multis  rebus  quas  omnes  prosequi  non  possumus. 
Profluvia  ex  naturalibus  fceminarum,  in  quibus 
nulla  suspicio  veneni  venerei  esse  potest,  sajpe  tam 
acria  esse  dicuntur,  ut  moveant  exulcerationem 
in  iis  partibus  quas  contigerint ;  atque  ita  aut 
glans  penis,  aut  urethra  sani  viri  saepe  afficitur  ul¬ 
ceribus  vel  inflammatione,  ex  quibus  absorpta 
materia,  multa  posteriora  mala  facile  excitare  po¬ 
test.  Supervacuum  tamen  esse  videtur  plura  hu¬ 
jusmodi  testimonia  citare,  cum  expertissimus  vir 
Abernethy  dicit,  se  cognovisse  “  both  gonorrhoea 
“  and  ulcers  occasioned  by  connection  with  per- 
“  sons  who  had  no  syphilitic  disease  subjicitque, 
“  Gonorrhoea,  arising  under  the  same  circum- 
“  stances,  is  so  common  as  to  need  no  exempli- 


14 


DE  SYPHILIDE. 


“  fication.”  Idem  quoque,  ubi  de  Pseudo-syphilide 
loquitur,  haec  habet :  “It  may  be  right,  however, 
“  to  remark,  that  there  are  cases  which  would  in- 
“  duce  the  belief,  that  ulcerated  sore  throats,  erup- 
“  tions  and  nodes  on  the  bones,  similar  to  those  de- 
“  scribed,  may  occur  from  a  general  disturbance 
“  of  the  constitution,  without  the  absorption  of 
“  any  infectious  matter  atque  postea,  “  Some 
“  species  of  animal  matter,  which  are  not  thepro- 
“  duct  of  disease,  are  nevertheless  capable  of  ex- 
“  citing  it  in  others.” 

Ad  hanc  opinionem  confirmandam.  Luem  Ve¬ 
neream  omnibus  locis  indigenam  esse,  liceat  mihi 
dixisse  me  Gonorrhoeam  vidisse  in  incolis  Novie 
Hollandiae,  longe  ab  ulla  colonia  Britannica  ;  at¬ 
que  in  iis  locis  ubi  non  potuerant  morbum  accipere 
ex  ullo  fonte  peregrino  ;  quinetiam  homines  hujus 
regionis  tam  rari  sunt,  singuli  que  tribus  tam  inter 
se  discreti,  ut  neque  linguam,  neque  quidem  exis- 
tentiam,  etiam  proxime  viventium  sagpe  cognos¬ 
cant. 

Historia  quoque  Luis  Venereae  in  Insula  Ota- 
heite,  ubi  plures  mutationes  subiit,  ostendit  quam 

falsa  sit  opinio,  hunc  morbum  certum  cursum  sem- 
per  tenere,  nisi  proprio  suo  remedio  impeditur. 
Hsec  insula,  uti  bene  cognitum  sit,  a  Wallis, 
anno  1767»  primum  reperta  est ;  quoniam  vero 
incolae  tunc  temporis  hostiles  fuerunt,  neque  navis 
diu  ibi  mansit,  non  satis  commercii  habitum  est, 
ut  dici  firmiter  possit,  an  Lues  Venerea  tunc  ibi 
cognita  esset  necne  ;  certe  nautae  ejus  contagio 
non  affecti  sunt.  ,Post  biennium  aut  triennium 
ad  eandem  insulam  venerunt  Cl.  Cook,  alioque 
tempore  Gallicus  circumnavigator  Bougainville  ; 
quorum  uterque  Luem  Veneream  frequentissimam 
ibi  reperit :  ciim  vero  generaliter  nimis  hoc  dictum 
est,  dubium  est  qua  potissimum  forma  morbi  nautae 
affecti  sint.  Sequentibus  triginta  annis  quatuor 
naves  huc  pervenerunt,  omniumque  nautae  (quate¬ 
nus  ex  scriptis  historiis  colligere  licet)  morbum 
contraxerunt,  incolaeque  ipsi  vehementer  tunc  tem¬ 
poris  eodem  laborare  dicti  sunt.  Denique,  anno 
1801,  navis  bellica  Porpoise,  cujus  Chirurgus  ipse 
fui,  hanc  insulam  attigit,  ibique  tres  menses  man¬ 
sit.  Ex  prioribus  historiis,  atque  etiam  ex  iis  quae 
colligi  potuerunt  a  certis  emissariis,  qui  plures  an- 

nos  ibi  vixerant,  summus  metus  fuit  ne  nautae  nos¬ 
tri  contagio  multum  afficerentur ;  itaque  primum 
omnibus  modis  cautum  est,  ne  quid  commercii,  aut 
certe  quam  minimum,  cum  incolis  esset.  Brevi 
tamen  repertum  est  haec  omnia  frustra  esse  ;  liber¬ 
rimum  igitur  commercium  post  primam  hebdoma¬ 
dam  permissum  est.  Libido  nunc  effraenata  fuit ; 
fortasseque  non  pauciores  quam  duae  ex  tribus  om¬ 
nium  foeminarum  juniorum  in  insula,  variis  tem¬ 
poribus,  cum  nautis  nostris  rem  habuerunt.  Ni¬ 
hilominus  primo  mense  ne  unus  homo  quidem  ullo 
malo  venereo  affectus  est ;  proximisque  duobus, 
tres  solum  Gonorrhoea  correpti  sunt.  Sequente 
anno,  ubi  iterum  ad  insulam  pervenimus,  ibique 
duos  menses,  vicin^ue  insuis  Eimeo  unum  men¬ 
sem  mansimus,  triginta  ex  nautis  nostris  Gonor¬ 
rhoea  affecti  sunt ;  sic  tamen  ut  nulla  alia  forma 
morbi  se  ostenderit,  nullaque  posteriora  signa  oc¬ 
currerint  :  unum  solum  exemplum  Herniae  Hu¬ 
moralis  fuit,  idque  in  homine  admodum  ebrioso. 
Atqui  certum  est  nullos  ex  nautis  nostris  morbo 
ullo  venereo,  ubi  huc  pervenimus,  laborasse  ;  siqui¬ 
dem  omnes  paucos  ante  dies  curiose  explorati  sunt. 

At  vero  inter  primum  nostrum  alterumque  ad  in¬ 
sulam  adventum,  navigiolum  huc  venerat  naufra¬ 
giumque  fecerat,  cujus  nautas,  numero  viginti  et 
unum,  ibi  viventes  reperimus,  atque  inter  hos  unum 
qui  Gonorrhoea,  paulo  ante  adventum  suum,  vehe¬ 
menter  affectus  erat ;  id  quod  satis  explicat  hujus 
mali  incrementum.  Ciim  vero  animadverterem  in- 

i 

colas  nulla  alia  forma  morbi  prseter  Gonorrhoeam, 
laborare,  quae  tunc  temporis  ex  toto  discreta  esse  a 

Lue  Venerea  optimis  scriptoribus  existimabatur, 

0' 

(siquidem  illa  semper  Hydrargyrum  postulare,  haec 
vero  affectus  mere  localis  esse,  nui  Ium  que  morbum 
generalem  movere  posse  credebatur,)  non  potui  non 
arbitrari  Luem  Veneream  huc  nunquam  pervenisse ; 
prioresque  navigatores  sub  hoc  nomine  significasse 
Gonorrhoeam  solam,  quas  eorum  tempore,  (quae  in 
opinionibus  medicorum  mutationes,)  omnia  mala 
syphilitica  excitare  posse  putabatur.  Itaque,  in 
dissertatiuncula,  quae  in  libro  illo,  “  The  Edin- 
“  burgh  Medical  and  Surgical  Journal  edita 


*  J.806. 

est,  hanc  sententiam  sustinere  conatus  sum.  At¬ 
tamen  postea  feliciter  mihi  contigit  in  expertissi¬ 
mum  nautam  Colnet  incidere,  qui  Cl.  Cook  in 
duobus  itineribus  comitatus  est,  quique  mihi  firmi¬ 
ter  asseruit,  se  vidisse  non  solum  Gonorrhoeam,  sed 
ulcera  quoque  vere  syphilitica,  atque  bubones,  in 
multis  ex  nautis  suis ;  ita  ut  a  priore  mea  opinione 
recedere  necessarium  sit,  solum  que  relinquatur  ut 
putemus  Luem  Veneream,  spatio  triginta  anno¬ 
rum,  sponte  ex  insula  decessisse.  Neque  enim  in¬ 
colas  ullis  remediis  uti,  praeter  aquam  marinam, 
cum  lacte  nucis  Coci  Nuciferae,  ad  alvum  purgan¬ 
dam,  exploratum  habui  diligentissimis  investigatio¬ 
nibus,  quas,  in  multis  per  insulam  excursionibus, 
cum  emissario  linguae  perito  suscepi,  simulque  re- 
peri  numerum  eorum,  non  ex  Lue  Venerea,  sed 
ex  Febre,  vel  Intermittente  vel  Remittente,  et 
Dysenteria,  qua  diu  vexati  erant,  imminutum  fu¬ 
isse.  Non  credibile  est  nautas  ex  nave  nostra  Por- 
poise  contagium  Luis  Venereae,  siquid  in  hac  re¬ 
gione  fuisset,  evitare,  potuisse,  post  tam  liberum 
cum  foeminis  commercium  quam  jam  dixi ;  vel  foe- 

minas  illas,  qua?  castitatem  nihili  faciunt,  a  venere 
abstinuisse,  ideo  quia  morbo  affectae  sunt. 

Quaeritur  inter  Scriptores,  Gonorrhoea  unquam 
generalia  signa  syphilitica  moveat  ;  siquidem  ab 
aliis  existimatur  hoc  nunquam  accidere,  nisi  ubi 
corruptus  humor  ex  ulcere  syphilitico  intra  ure¬ 
thram  profluit,  cum  fluxus  vulgaris  nihil  aliud  sit, 
quam  adaucta  mutataque  secretio  ex  membrana  mu¬ 
cosa  ;  ab  aliis  autem  hunc  humorem  vere  syphiliti¬ 
cum  utique  esse  creditur,  solamque  causam  cur  mala 
generalia  tam  raro  excitet,  ideo  esse  quod  structura 
partis  affectae  tam  sit  diversa,  membranaque  mucosa 
urethrae  tanto  minus  opportuna  absorptioni  quam 
glans  penis  aut  praeputium  existat.  Utcunque 
vero  hoc  sit,  quoniam  Gonorrhoea  sola  insula  Ota- 
heite  invenitur,  sequitur  ut  hoc  vitium  rarissime 
certe  signa  syphilitica  moveat.  Idem  quoque 
ubique,  ut  credo,  multo  frequentius  quam  Syphilis 
est ;  id  quod  primo  aspectu  non  putaretur  fore, 
cum  venenum  difficilius,  ut  videtur,  urethram  in- 
traret.  Clarissimus  vir,  Doctor  Monro  Secundus, 
solebat,  in  praelectionibus  suis,  dicere  certam  co¬ 
piam  muci,  in  coitu,  seminis  ejectionem  sequi  j 

portioneuique  ejus,  inter  penis  subsidentiam,  ure¬ 
thram  iterum  intrare,  at  ita  certum  modum  prae¬ 
bere,  quo  venenum  aliquod,  ei  commixtum,  in 
hunc  canalem  accipiatur. 


DE  CURATIONE  SYPHILIDIS. 

Modus  curandi  hunc  morbum,  quem  nuper 
tam  feliciter  secuti  sunt  Chirurgi  Militares,  simpli¬ 
cibus  lotionibus,  summ^ue  quiete  et  abstinentia, 
tam  bene  ab  iis  propositus  est,  ut  hic  eundem  in¬ 
culcare  supervacuum  sit.  .  Existimatio  autem  qua 

/ 

hi  viri  habentur,  publicusque  modus  quo  artem 
suam  exercent,  summam  fidem  dictis  illorum  con¬ 
ciliant  ;  iisdemque  tandem  tribuenda  erunt  omnia 
bona,  quae  generi  humano  fortasse  profectura  sunt, 
ex  investigatione  quam  illi  tam  feliciter  inceperunt. 
Utrum  quidem  Hydrargyrum  ex  toto  praecidendum 
sit,  in  Lue  Venerea  curanda,  non  nisi  ex  longa 
experientia  colligere  licebit ;  interim  vero  dubitari 
non  potest,  quin  quies  et  abstinentia  plerumque 
sint  responsura^  idque  non  magis  in  militibus, 

quam  in  aliis  hominibus,  si  modo  pari  cura  incul¬ 
cantur.  Quoniam  vero  hoc  difficile  est,  in  iis  qui 
suo  arbitrio  vivunt,  verisimile  est  fore  ut  boni  ef¬ 
fectus  horum  remediorum  miniis  evidentes  sint  in 
populo,  quam  in  iis  qui  valetudinariis  curantur, 
atque  praecipue  in  militibus. 

